OzLabs/hebrew-wiki-articles huggingface dataset:
אלישה ויינרייט

אלישה אנה וויינרייט (באנגלית: Alisha Ena Wainwright; נולדה ב-14 ביולי 1989) היא שחקנית אמריקאית, הידועה בתפקידיה בסדרה "איך לגדל גיבור-על" של נטפליקס ומהסדרה "ציידי הצללים" ברשת Freeform.

== ביוגרפיה ==
וויינרייט נולדה וגדלה באורלנדו שבפלורידה. אימה היא ילידת ג'מייקה ואילו אביה מהאיטי.

== קריירה ==
אחרי שהופיעה במערכון קומדיה באינטרנט בערוץ היוטיוב "סמוש" בשנת 2012, ויינרייט התארחה בכמה הפקות קולנוע וטלוויזיה כולל "מחשבות פליליות", "הוחלפו בלידתן" ו"המפענחת: פשעים חמורים". 

בספטמבר 2016, לוהקה בתור אשת הזאב מאיה רוברטס בסדרת הפנטזיה "ציידי הצללים" של Freeform, המבוססת על סדרת הספרים The Mortal Instruments מאת קסנדרה קלייר. לאחר שהייתה דמות חוזרת בעונה השנייה, היא קודמה לסדרה כדמות ראשית בעונה השלישית של התוכנית.

בשנת 2018 החלה לשחק בסדרה "איך לגדל גיבור-על" של נטפליקס.

== פילמוגרפיה ==
=== סרטים ===
{| class="wikitable"
!שנה
!סרט
!תפקיד
!הערות
|-
|2014
|הכל הולך
|שרה
|
|-
|2017
|The Hatred
|בטיין
|
|-
|2020
|מכירה אחרונה
|כריסטין
|
|-
|2021
|פאלמר
|מגי הייז
|
|-
|2023
|There’s Something Wrong With The Children
|מרגרט
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2012
|סמוש
|בת זוג של אנתוני
|סדרת רשת; פרק: "Life Hacking"
|-
| rowspan="2" |2014
|מחשבות פליליות
|דבי מרטין
|פרק: "What Happens in Mecklinburg..."
|-
|נשואים
|אלישה
|פרק: "Uncool"
|-
|2014–2015
|תפיסה
|שנטל דאגלס
|2 פרקים
|-
| rowspan="2" |2015
|הוחלפו בלידתן
|דריה
|פרק: "To the Victor Belong the Spoils"
|-
|המפענחת: פשעים חמורים
|איינסלי ריד
|פרק: "Blackout"
|-
|2016-2015
|סטאר דארלינגס
|לאונה
|דיבוב; 11 פרקים
|-
| rowspan="2" |2016
|ג'נרל הוספיטל
|קלסי
|2 פרקים
|-
|ד"ר רוזווד
|קייסי הנסון
|פרק: "Forward Motion & Frat Life"
|-
|2017–2019
|ציידי הצללים
|מיה רוברטס
|תפקיד חוזר (עונה 2); תפקיד ראשי (עונה 3); 35 פרקים
|-
| rowspan="2" |2018
|נשק קטלני
|ג'ס ביילי
|פרק: "Double Shot of Baileys"
|-
|חתונה בפעם השנייה
|טיילור
|סרט טלוויזיה
|-
|2019–הווה
|איך לגדל גיבור-על
|ניקול ריס
|תפקיד ראשי; (2 עונות); 17 פרקים
|-
|2023
|אפלטוני
|אודרי
|3 פרקים
|}

=== קישורים חיצוניים ===

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא ג'מייקני
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
אלברט עמר

אלברט עמר (נולד ב-7 בנובמבר 1956) הוא זמר ויוצר ישראלי, אשר התפרסם בעקבות הוצאת התקליט "שקוף" בשנת 1990.

== ביוגרפיה ==
אלברט עמר עלה עם משפחתו מקזבלנקה במרוקו, בגיל 6. גדל בפרדס חנה במשפחה מרובת ילדים, אחד מאחיו הוא הראשון לציון שלמה עמאר. הוא התחנך בבית ספר יסודי ממלכתי דתי, ממנו המשיך ללימודים בישיבה. בגיל הצבא, לא היה כשיר לגיוס, לדבריו היה בתקופה קשה "מפוצץ בסמים וכועס על כל העולם". 

בגיל 21 התגייס לצבא במסגרת "נערי רפול" (מקא"ם) ושירת בחיל התותחנים. ולאחר השחרור חזר לפרדס חנה, שם הקים תיאטרון קהילתי עם הבמאי רמי רוזן. נולה צ'לטון הזמינה אותו להצטרף לפרויקט תיאטרון חברתי בקריית שמונה, שם הופיע לצד שחקנים צעירים, שלאחר מכן התפרסמו, ביניהם איציק ויינגרטן, עופרה ויינגרטן, מוני מושונוב, סנדרה שדה, שלמה בראבא, חוה אורטמן, דליק ווליניץ, ארנון צדוק ואחרים. 

בעידודה של נולה צ'לטון ובזכות מאבקה, התקבל ללמודי תיאטרון באוניברסיטת תל אביב, למרות שלא הייתה לו תעודת בגרות. בפסטיבל ישראל ב-1989, הופיע במופע היחיד "שקוף", מופע מוזיקלי שיצר עם המחזאית דניאלה כרמי והמלחין אלדד לידור. המופע הציג במונולוגים ובשירים את סיפורה של "החצר האחורית של ישראל", קשיי הקליטה וההשתלבות בארץ והכאב החברתי. לאחר מספר חודשים, הוציא תקליט עם שירי המופע, הנושא את שם המופע: "שקוף". 

לאחר הוצאת התקליט פנה עמר לעבודה חינוכית עם בני נוער בסיכון. כעשר שנים לאחר הוצאת התקליט "שקוף" חזר עמר בתשובה. עמר נשוי עם חמישה ילדים מנישואים אלו ושניים מקשרים קודמים. הוא ממשיך ליצור מוזיקה ומלמד משחק בסמינר הקיבוצים.
==משפחתו==
אחיו, הרב שלמה משה עמאר, היה הרב הראשי הספרדי לישראל, ונשיא בית הדין הרבני הגדול.

== יצירות ==
* שקוף (1990)

== קישורים חיצוניים ==
* 
* [https://heitner.wordpress.com/2019/11/11/פינתי-השבועית-ברדיו-שקוף/ הבלוג של אורי הייטנר]

== הערות שוליים ==

קטגוריה:זמרים ישראלים
קטגוריה:אמנים ישראלים שחזרו בתשובה
קטגוריה:בוגרי אוניברסיטת תל אביב: החוג לתיאטרון
קטגוריה:סגל סמינר הקיבוצים
קטגוריה:ישראלים שנולדו ב-1956
אפס אמון

רשת Zero-trust, רשת אפס אֵמוּן או סתם אפס-אמון (וגם ארכיטקטורת אפס אמון, מודל אבטחה אפס אמון, ZTA, ZTNA), הוא מונח בתחום טכנולוגיית המידע (IT) והגנת סייבר, המתאר גישה לעיצוב ויישום של רשתות ה-IT. הרעיון המרכזי העומד מאחורי אפס-אמון הוא כי אין לסמוך כברירת מחדל על מכשירים ברשת, כגון מחשבים ניידים, גם אם הם מחוברים לרשת ארגונית מנוהלת כגון ה-LAN הארגוני וגם אם אומתו בעבר. ברוב סביבות הארגון המודרניות, הרשתות הארגוניות מורכבות ממקטעים רבים המחוברים זה לזה, שירותים ותשתיות מבוססי ענן, חיבורים לסביבות מרוחקות וניידות, ומתחברים יותר ויותר ל-IT לא קונבנציונלי, כמו מכשירי IoT. הגישה הישנה של אמון אוטומטי במכשירים בסביבה הארגונית, או מכשירים המחוברים אליו באמצעות VPN, הפכה הגיונית פחות בסביבות המודרניות שהן מגוונות ומבוזרות. במקום זאת, גישת רשת האפס-אמון דוגלת באימות הדדי, כולל בדיקת זהות ותקינות של מכשירים ללא קשר למיקום, ומתן גישה ליישומים ושירותים על סמך אמון זהות המכשיר ובריאות המכשיר במקביל ובנוסף לאימות משתמשים.<ref></ref>

== הגדרות ועקרונות ==
מסוף שנת 2018, עבודות שבוצעו בארצות הברית על ידי חוקרי אבטחת סייבר של המכון הלאומי לתקנים וטכנולוגיה (NIST) והמרכז הלאומי לביטחון סייבר (NCCoE), הובילו לפרסום מיוחד תקני (SP) של הגדרות לארכיטקטורת אפס-אמון שנקרא: "SP-800-207, Zero Trust Architecture".<ref></ref><ref></ref> התקן מגדיר אפס אמון (ZT) כאוסף של מושגים ורעיונות שנועדו לצמצם את חוסר הוודאות באכיפת החלטות גישה מדויקות לפי בקשה במערכות מידע ושירותים מול רשת שנחשבת לפגועה. ארכיטקטורת אפס אמון (ZTA) היא תוכנית אבטחת סייבר לארגון המשתמשת במושגי אפס-אמון ומקיפה קשרי רכיבים, תכנון זרימת מידע ופעילויות, ומדיניות גישה. לכן, ארגון אפס אמון הוא תשתית הרשת (פיזית ווירטואלית) והמדיניות התפעולית הקיימת עבור ארגון כתוצר של ZTA.

גישה חלופית אך עקבית ננקטת על ידי NCSC,<ref name=":0"></ref> בזיהוי העקרונות המרכזיים העומדים מאחורי ZTA:

# מקור חזק יחיד לזהות משתמש
# אימות משתמשים
# אימות מכונות
# הקשר נוסף, כגון תאימות למדיניות ומדד בריאות המכשירים ברשת
# מדיניות הרשאה לגישה ליישומים
# מדיניות בקרת גישה ביישום

== הערות שוליים ==

קטגוריה:אבטחת מחשבים
קטגוריה:אבטחת מידע
קטגוריה:מערכות מידע
קטגוריה:היי-טק
קטגוריה:לוחמה קיברנטית
דניאל לוי (קצין משטרה)

דניאל (דני) לוי (נולד ב-1964) הוא קצין משטרה בדרגת רב-ניצב, המכהן כמפקח הכללי ה-20 של משטרת ישראל.

==ביוגרפיה==
את שירותו בצה"ל עשה לוי בחיל התותחנים. התגייס למשטרה ב-1985. שימש קצין סיור, מודיעין ובילוש בתחנות יפו ובת-ים במחוז תל אביב. בוגר תואר ראשון בלימודים כלליים (2001) ותואר שני במדעי החברה (2012).

ב-2005 מונה למפקד תחנת שכונות במחוז תל אביב, ב-2007 מונה לקצין אגף מבצעים של מרחב יפתח. ב-2009 מונה למפקד תחנת לב תל אביב וב-2013 מונה לקצין אגף מבצעים במחוז תל אביב. ב-2016 מונה למפקד מרחב יפתח. ב-2017 מונה למפקד מרחב ירקון.

ב-2021 מונה לסגן מפקד מחוז ירושלים. ביולי 2023 הועלה לדרגת ניצב ובאוגוסט נכנס לתפקיד מפקד מחוז חוף.

ביולי 2024 הודיע השר לביטחון לאומי איתמר בן גביר כי בחר בלוי להיות המועמד לתפקיד מפכ"ל משטרת ישראל.<ref></ref> באוגוסט 2024 אישרה הוועדה למינוי בכירים את מינויו של לוי לתפקיד מפכ"ל משטרת ישראל. בהמשך החודש אישרה הממשלה את מינויו, והוא הועלה לדרגת רב-ניצב.

== חיים אישיים ==
נשוי לרחל ואב לשלושה. מתגורר בזכרון יעקב.

==הערות שוליים==

קטגוריה:ניצבי משטרת ישראל
קטגוריה:מפקדי מחוז חוף במשטרת ישראל
קטגוריה:ישראלים שנולדו ב-1964
קטגוריה:מפכ"לי משטרת ישראל
אדולף שרייר

כריסטיאן אדולף שרייר (בגרמנית:Christian Adolf Schreyer; 9 ביולי 1828 – 29 ביולי 1899) היה צייר בעלי חיים, נוף וז'אנר גרמני.

== ביוגרפיה ==
שרייר נולד כבנם של סוחר היין פטר שרייר משפייר ואשתו מריה סלומה. הוא הגיע ללמוד אמנות בגיל 15 והיה סטודנט עם אנטון בורגר, יאקוב מאורר ופיליפ רומף, בין היתר.

שרייר למד בפרנקפורט עד 1854, בהפסקות עם כמה שהיות באקדמיות לאמנות בדיסלדורף, מינכן ושטוטגרט. הוא למד באקדמיה של דיסלדורף בשנת 1848. שם הוא היה סטודנט בשיעור הציור של תיאודור הילדברנדט. בשנת 1854 עזב שרייר את עיר הולדתו והצטרף לצבא האוסטרי כמתנדב במלחמת קרים עד 1856. לאחר מכן שימש כבן לוויה של הנסיך אמריך פון תורן במסעו דרך הונגריה, רומניה ורוסיה.

בשנת 1856 שרייר נסע לפריז, בשנה שלאחר מכן לבוקרשט וחזר לגדודו למשך זמן מה. בסוף 1857 חזר שרייר לפרנקפורט וביקר גם את חבריו במושבת הציירים קרונברג.

מאוחר יותר הוא עשה טיול ארוך לפריז ולאלג'יר בשנת 1861. שרייר התגורר בפריז מחורף 1861/62. הוא שהה בצרפת ברציפות עד 1870. בזמן הזה עשה כמה מסעות למזרח התיכון. בדומה לאוגן בראכט בן זמנו, הוא פנה בציור לאוריינטליזם, מה שתרם משמעותית לתהילתו.

בשנת 1872 קנה שרייר בית בקרונברג והתגורר בקיץ בטאונוס ובחורפים בפריז עד סוף ימיו.

בשנת 1895 הוא מונה לאזרח כבוד של העיר קרונברג.

הוא נפטר בשנת 1899 בגיל 71.

באותה שנה הגלריה הלאומית בברלין הציגה 150 מעבודותיו לרגל תערוכת זיכרון.

== גלריה ==

<gallery mode="packed" heights="180">
File:Adolf Schreyer - Arab Horsemen - 1917.8.1 - Reading Public Museum.jpg|פרשים ערבים

File:Adolf Schreyer - Arabs - 169-1928 - Saint Louis Art Museum.jpg|ערבים

File:Adolf Schreyer Bedouins taking aim.jpg|בדואים

File:Adolf Schreyer Ottoman Encampment.jpg|מחנה של עות'מאנים
 </gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1828
קטגוריה:גרמנים שנפטרו ב-1899
ג'ון ויטלי

ג'ון אוֹיְלֶר ויטלי (באנגלית: John Euler Whitley; נולד ב-15 בספטמבר 1970) הוא פקיד ממשל אמריקאי, שכיהן בפועל כמזכיר הצבא של ארצות הברית מאז השבעתו של ג'ו ביידן לנשיא ארצות הברית ב-20 בינואר 2021 ועד לאישור מינויה של כריסטין וורמות' בשלהי מאי אותה שנה. בשנים 2018–2021 היה עוזר מזכיר הצבא לענייני ניהול פיננסי וביקורת.

== ביוגרפיה ==
ויטלי נולד בפלורידה, אך גדל בעיר קליר ספרינג (Clear Spring) שבצפון מרילנד. בשנת 1996 השלים את לימודיו הגבוהים בווירג'יניה טק עם תואר ראשון במדעי בעלי החיים ותואר ראשון נוסף בכלכלה חקלאית. בשנת 2000 קיבל תואר שני בכלכלה מאוניברסיטת שיקגו.

משנת 1988 עד 1992 שירת ויטלי בצבא ארצות הברית. הוא שירת כמפקד שאינו קצין. בעת שירותו הצבאי השלים את ריינג'ר סקול וכן קורסים רבים אחרים. בשנת 2007 עבד וויטלי במשרדו של ג'ון קייל, לשעבר חבר הסנאט של ארצות הברית מטעם מדינת אריזונה. לזמן מה היה ויטלי עמית בכיר ב"המכון לניתוח ביטחוני" (IDA) שבאלכסנדריה בווירג'יניה. כמו כן, הוא משמש כפרופסור חבר בבית הספר למדיניות ציבורית ומנהל ציבורי של אוניברסיטת ג'ורג' וושינגטון.

ב-1 בפברואר 2018 הכריז נשיא ארצות הברית דונלד טראמפ על ויטלי כעוזר מזכיר הצבא לענייני ניהול פיננסי וביקורת. ב-18 בספטמבר 2018 אישר הסנאט של ארצות הברית את מועמדותו בהצבעה קולית. הוא הושבע לתפקידו ב-26 בספטמבר אותה שנה.

החל מ-16 באוגוסט 2019 ועד 13 במרץ 2020, היה ויטלי ממלא המקום של מנהל הערכת עלויות ואמדן תוכניות במחלקת ההגנה של ארצות הברית. לאחר מכן הועבר לתפקיד באורח רשמי דה יורה, החל מ-1 במרץ 2020 עד 4 במאי אותה שנה. באותו יום תמה כהונתתו בתפקיד זה, והוא הועמד למשרה באופן רשמי. עם זאת, ב-3 בינואר 2021 — יום התכנסות הקונגרס ה-117 של ארצות הברית — הוחזרה מועמדותו לנשיא היוצא טראמפ במסגרת כללי הסנאט האמריקאי.

הנשיא ג'ו ביידן מינה את ויטלי עם השבעתו למזכיר הצבא של ארצות הברית בפועל. ויטלי קיבל על עצמו את מינויו של ביידן וכן פיקח על 25,000 אנשי המשמר הלאומי של ארצות הברית שהוצבו בוושינגטון הבירה במהלך ההשבעה הנשיאותית של הנשיא. ב-28 במאי תמה כהונתו כמזכיר הצבא בפועל.

== קישורים חיצוניים ==

== הערות שוליים ==

קטגוריה:בוגרי אוניברסיטת וירג'יניה טק
קטגוריה:בוגרי אוניברסיטת שיקגו
קטגוריה:כלכלנים אמריקאים
קטגוריה:סגל מחלקת ההגנה של ארצות הברית
קטגוריה:מזכירי הצבא של ארצות הברית
קטגוריה:נשיאות ג'ו ביידן: אישים
קטגוריה:אמריקאים שנולדו ב-1970
אמי"ת י'

בית החינוך חמ"ד אמי"ת מקיף י' אשדוד (מוכר גם בשם "אמי"ת י' אשדוד ע"ש בצלאל שפרן") הוא בית ספר תיכון דתי באשדוד. בית הספר הוקם ב-2003, עם פתיחת שנת הלימודים תשס"ד.

== הקמה ==
בית הספר הוקם על ידי עיריית אשדוד בספטמבר 2003 תחילת שנת הלימודים תשס"ד, כמענה להתפתחות המואצת של העיר לכיוון דרום, ומתן מענה נוסף לאוכלוסייה החפצה בחינוך דתי, מעבר לתיכון הדתי הוותיק שהיה ממוקם בצפון העיר. המחזור הראשון כלל 160 בנים ובנות. בית הספר החל את דרכו החינוכית כאשר הבנים והבנות למדו בכיתות נפרדות, אך כעבור כחמש שנים החלו ללמוד במשותף וכיום כל הכיתות בו מעורבות בין בנים לבנות, והוא אחד מהתיכונים הדתיים המעורבים מגדרית היחידים בישראל.

המנהלת הראשונה, ד"ר ירדנה חדד, שימשה בתפקידה כחמש שנים. בית הספר צמח בתקופה זו, והגיע לשיא של 1,056 תלמידים בשנת הלימודים תש"ע. לאחר עזיבתה של המנהלת המייסדת נקלע בית הספר לקשיים רבים ותחלופת מנהלים רבה מאוד. לקראת שנת הלימודים תשע"ג קיבלה רשת אמי"ת את האחריות לניהולו של בית הספר, שהגיע לשיא שלילי של כ-600 תלמידים. מאז צמח בית הספר בחזרה, וכיום מספר הלומדים בו עומד על כ-900 תלמידים.

==מאפיינים==
בבית הספר מגוון כיתות לפי צורכי התלמידים - חינוך מיוחד, כיתות שח"ר, כיתות מופ"ת וכיתות עתודה מדעית טכנולוגית. התלמידים לומדים במגוון מגמות - אלקטרוניקה, מדעי המחשב, אדריכלות, רפואה, תקשוב, סייבר, פיזיקה, ביולוגיה ועוד. מנהל בית הספר כיום הוא ירון כרמי.

==קישורים חיצוניים==
* 

==הערות שוליים==

קטגוריה:אמי"ת
קטגוריה:אשדוד: חינוך
קטגוריה:בתי ספר תיכוניים בישראל
יוסי רונן

יוסי רונן (נולד ב-27 במרץ 1947) הוא במאי טלוויזיה, עורך, מפיק ואיש רדיו ישראלי זוכה פרס כינור דוד ומרצה בבית הספר לתקשורת באוניברסיטת אריאל בשומרון.

== ביוגרפיה ==
יוסי רונן נולד ב-27 במרץ 1947 בישראל להורים ניצולי השואה.

את שירותו הצבאי עשה בלהקות צבאיות, והשתתף בהצגה על אנה פרנק, שהעלה תיאטרון צה"ל.
בגיל 20 הגיע לגלי צה"ל, שם שירת ככתב צבאי. שובץ תחילה לצוות היומן, שניהל אז דודו דיין, ושידר את הפריצה לעיר העתיקה ב-1967.

השתחרר מצה"ל בנובמבר 1968 והצטרף לטלוויזיה החינוכית. בין היתר, בשנת 1973 ביים את הסדרה "עברית בסימן טוב" שכתבה רות בונדי, בשנת 1977 ביים את התוכנית "מצב משפחתי" וביולי 1978 היה הבמאי המייסד של התוכנית "זהו זה!", בשנת 1978 זכה בפרס כינור דוד ליוצרים בתרבות הישראלית.

כמנהל מחלקת האקטואליה של הטלוויזיה החינוכית היה רונן אחראי לתוכניות "תיק תקשורת", "מוסף המוספים" ו"חדש בעיניים".

נמנה עם מקימי התוכנית "ערב חדש", ביוני 1982, בתחילת מלחמת לבנון הראשונה. שמה הראשון היה "שלום הגליל" ושונה ל"ערב חדש" כשלושה חודשים לאחר עלייתה לאוויר. שימש כעורך הראשי של התוכנית לסירוגין, כ-13 שנה.

בשנת 1991 הפיק וביים את השידור החי הראשון של "מצעד החיים" מפולין.

בשנים 1993–1994 היה סמנכ"ל בחברת החדשות של ערוץ 2.

בשנת 1996 היה בין המייסדים של רדיו אקו 99FM וכיהן בו כמנכ"ל.

בין השנים 1999 ל-2000 ערך את התוכנית "הכול פוליטי" ו"דן בעניינים", שתיהן בהנחיית דן מרגלית ב"קשת 12".

בשנים 2001–2002 היה חבר בצוות ההקמה של ערוץ 10, בתפקיד של מנהל תוכניות.

שימש כבמאי בעימותים בין ראשי המפלגות הגדולות, בחמש מערכות בחירות.

שיחק בתפקיד עצמו בתוכניות "במדינת היהודים" בשנת 2004 וב"זה הסוד שלי" בשנת 2016. 

רונן הוא בוגר החוג לתיאטרון באוניברסיטת תל אביב.

רונן הוא מרצה בבית הספר לתקשורת באוניברסיטת אריאל בשומרון, נשוי למיקה רונן ולהם 3 ילדים אפרת,גיא ומירב ושישה נכדים: נועם, מעין ,יהלי, עמרי, עמית, אלי ומילה.

== קישורים חיצוניים ==
* 
* 
* 
* 
*
*

==הערות שוליים==

קטגוריה:בוגרי אוניברסיטת תל אביב: החוג לתיאטרון
קטגוריה:שחקני קולנוע וטלוויזיה ישראלים
קטגוריה:מנחי טלוויזיה ישראלים
קטגוריה:זהו זה! - מנחים, מגישי פינות ושחקנים
קטגוריה:שדרני רדיו ישראלים
קטגוריה:סגל אוניברסיטת אריאל בשומרון: בית ספר לתקשורת
קטגוריה:במאי קולנוע ישראלים
קטגוריה:ישראלים שנולדו ב-1947
הקיר

הקיר הוא סרט דוקומנטרי ישראלי, זוכה פרס הסרט הטוב ביותר בפסטיבל דוקאביב 2017 בבימויה של מורן איפרגן. הסרט הוקרן בפסטיבלים נחשבים רבים ברחבי העולם, נרכש להפצה בצרפת ועלה גם להקרנות סדירות בקולנוע לב תל אביב ובסינמטקים השונים ברחבי ישראל.

==עלילה==
אישה המפרקת את נישואיה, נמלטת אל עזרת הנשים בכותל המערבי בירושלים ומתעדת משם במשך שנה את המתרחש בחייה האישיים ואת המתרחש במקום. "הקיר" עוקב אחר תהליך "חורבן הבית" של הבמאית דרך מערכות היחסים הטלפוניות שלה עם הנשים החשובות בחייה- אמא שלה, אחותה הגדולה, וחברתה הטובה. בו בזמן הסרט מתעד את המתרחש במקום שהוא הסמל הדתי והלאומי החזק בישראל. מקום אשר עולים אליו לרגל לחגוג ולבכות, ביום ובלילה בימי חול וחג, ומביט בתהליכים הדתיים והלאומיים שעוברים על החברה הישראלית. דיוקן כפול של מקום ושל אישה. מפגש בין סאונד לתמונה, בין האישי לציבורי בין אלוהים להיעדרו.

== הבקורות ==
* על פי אתר וואלה:"הסרט מיטיב לשלב בין הפרטי והכללי, קודש וחול, ארצי ורוחני, ולהראות כיצד כל אלה מתערבבים זה בזה תמידית, ואינם אלא שני צדדים שונים של אותו מטבע. בראש ובראשונה, אם כך, מדובר ביצירה קולנועית המשלבת בין עשייה מיומנת ורגישה לאמירה תאורטית עמוקה וחכמה."
* על פי אתר ynet:"הקיר מייצר דיאלקטיקה מעניינת בין סאונד ותמונה. ברובד האחד, אנו חוזים במתרחש בעזרת הנשים בכותל. דימויים של תשוקה, דבקות, אמונה. ברובד האחר, זה השמיעתי, אנו מאזינים לשיחות הטלפון שמנהלת איפרגן עם חברתה הטובה, עם אחיותיה, אמה, סבתה המנוחה, וגם שני גברים בחייה – בעלה ובן זוגה לשעבר, פלסטיני."
*אורי קליין ב"הארץ":"הקיר": הסרט שפורץ את גבולותיו של הקולנוע התיעודי. סרטה התיעודי של מורן איפרגן המתרחש סביב היומיום ברחבת הכותל, הוא יצירה מתוחכמת ודקת הומור המראה עד כמה הפרטי הוא פוליטי.

== השתתפות בפסטיבלים ==
הסרט נבחר להשתתף בכמה וכמה פסטיבלים בינלאומיים:
* [https://www.cinemadureel.org/film/hakir/ פסטיבל Cinema du Real בפריז (2017)]
* [https://www.dok-leipzig.de/en/film/2017929/wall פסטיבל Dok-Leipzig 2017]
* [https://ukjewishfilm.org/film/wall/ פסטיבל הקולנוע היהודי בלונדון, 2017]
* פסטיבל FIPA 2018 (ביאריץ)
* מועמד לפרס הסרט התיעודי הטוב ביותר, פרסי אופיר, 2018

== קישורים חיצוניים ==

* [https://www.docaviv.co.il/2017/ "הקיר" בפסטיבל הבינלאומי לסרטים דוקומנטריים בתל אביב]
* 
* 
* 
* 
* 
* [https://cinemascope.co.il/archives/26648 דוקאביב 2017: ״הקיר״ של מורן איפרגן | סינמסקופ]
* 

== הערות שוליים ==

קטגוריה:סרטי 2017
קטגוריה:סרטים תיעודיים ישראליים
קטגוריה:זוכי פרס הסרט הטוב בפסטיבל דוקאביב
קטגוריה:סרטים ישראליים משנת 2017
יבגניה גינזבורג

יבגניה סולומונובנה גינזבורג (ברוסית: Евге́ния Соломо́новна Ги́нзбург, 20 בדצמבר 1904 - 25 במאי 1977) הייתה סופרת רוסיה ממוצא יהודי, שידועה בכך שלמרות היותה פעילה במפלגה הקומוניסטית, הואשמה על לא עוול בכפה בפעילות מחתרתית (כחלק מהטיהורים הגדולים של סטלין) נגד השלטון הסובייטי וריצתה עונש של 18 שנות מאסר בגולאג. היא פרסמה שני ספרים בעלי ערך אינפורמטיבי רב אודות ההאשמות שהופנו כנגדה וחוויותיה בגולאג<ref name=":0" />.

== קורות חיים ==
יבגניה גינזבורג נולדה בשנת 1904 במוסקבה לזוג יהודי, רבקה (Revekka) ושלמה (Solomon) גינזבורג. אביה היה רוקח. היא גדלה במוסקבה, אך היא ומשפחתה עברו לעיר קאזאן. בבגרותה נהייתה מורה ונישאה לדימיטרי פדורוב, ולשניים נולד בן בשם אליושה (אלכסיי), שנהרג במצור על לנינגרד במלחמת העולם השנייה. בקאזאן הפכה לפעילת המפלגה הקומוניסטית, כאשר התגרשה ונישאה מחדש לפאבל, שהיה בעל מעמד גבוה במפלגה. לשניים נולד בן, וסילי, שנהיה בבגרותו סופר מפורסם<ref name=":0"></ref>.

== מעצרה ומאסרה בגולאג ==
בשנת 1937, נעצרה גינזבורג באשמת השתתפות ב-"מחתרת טרור טרוצקיסטית". גינזבורג לא השתתפה מעולם בפעילות כזו, והואשמה בה כחלק ממדיניות הטיהורים הגדולים של סטלין. בן זוגה נעצר מעט זמן לאחר מכן באותה האשמה. היא גורשה מהמפלגה הקומוניסטית, ונשלחה על ידי הנ.ק.ו.ד לגולאג ליד נהר קולימה שבסיביר, במזרח הרחוק הרוסי. בגולאג היא עבדה כאחות, ושם גם הכירה את בן זוגה השני, ד"ר אנטון וולטר, אסיר מחצי האי קרים (אשר נשלח לגולאג בגלל מוצאו הגרמני), שעבד כרופא במחנה. לאחר מכן הועברה לבידוד של שנתיים בעיר ירוסלבל, ליד מוסקבה<ref name=":0" />.

את הסבל בבידוד תיארה גינזבורג רבות<ref name=":1" />:

לאחר 10 שנות מאסר בגולאג, שוחררה גינזבורג, אך נשארה בעיר מגדן שליד קולימה על מנת לעבוד כמורה ולהיות עם בן זוגה אנטון. במגדן גם התאחדה עם בנה ואסילי, בעוד כאמור, בנה הבכור אליושה נהרג במלחמת העולם ה-2, ובנוסף, בן זוגה הראשון פאבל נפטר בעת מאסרה. לאחר זמן קצר נעצרה שוב, למשך 8 שנים נוספות, עד שנת 1955 (שנתיים אחרי מות סטלין).<ref name=":0" />

== פועלה לאחר המאסר ==
ב-1955 חזרה גינזבורג למוסקבה והחלה לכתוב, בין השאר גם על חוויותיה בגולאג. ב-1967 פורסם ספרה המלא הראשון – "Journey into the Whirlwind", שמחולק לשני חלקים: בראשון מתארת גינזבורג את חוויותיה מהמעצר ואת האשמתה על בגידה במפלגה הקומוניסטית וריגול למען מחתרת טרוצקיסטית. בשני היא מתייחסת לשנות המאסר עצמן בסיביר ולחוויות הקשות שעברה שם.

ספרה השני, "Within the Whirlwind", יצא שלוש שנים לאחר מותה, ב-1981. בספר זה ממשיכה גינזבורג לתאר את חייה תחת השלטון הקומוניטי והמאסר. ספר זה עובד בשנת 2009 לסרט באותו שם.

ספריה נחשבים לבעלי ערך אינפורמטיבי רב באשר לתנאי הכליאה של האסירים בברית המועצות, והם פורסמו בכמה שפות, אולם לא הותרו לפרסום בברית המועצות עד שנת 1989, ואז הותרו עקב תהליכי פירוק ברית המועצות<ref name=":1"></ref>.

==קישורים חיצוניים==

* 

== הערות שוליים ==

קטגוריה:סופרות סובייטיות
קטגוריה:יהודיות סובייטיות
קטגוריה:מורשעים בעבירות על רקע אידאולוגי בברית המועצות
קטגוריה:ילידות 1904
קטגוריה:נפטרות ב-1977
בורסאספור (כדורסל)

בורסאספור (בטורקית: Bursaspor Basketbol Takımı) היא קבוצת כדורסל טורקית מהעיר בורסה, המתחרה בליגת העל הטורקית ובליגת האלופות בכדורסל.

== היסטוריה ==
בורסאספור הוקמה בשנת 2014 ושיחקה בליגה הטורקית השלישית. בשנת 2019 עלתה הקבוצה לליגת העל הטורקית בפעם הראשונה בתולדותיה לאחר שזכתה באליפות הליגה השנייה בטורקיה.

הקבוצה העפילה בעונת 2020/2021 לראשונה בתולדותיה למפעל בינלאומי כאשר השתתפה ביורוקאפ, בו הודחה בשלב הבתים.

== סגל שחקנים ==

==קישורים חיצוניים==

* 

קטגוריה:בורסאספור
קטגוריה:קבוצות כדורסל טורקיות
גיגה ניו יורק

גיגה ניו יורק (באנגלית: Giga New York) או גיגה מפעל 2 (Gigafactory 2)<ref></ref> הוא מפעל של SolarCity, חברת בת של טסלה לייצור תאים פוטו-וולטאיים, בבאפלו, ניו יורק. המפעל בבעלות מדינת ניו יורק, והוקם על שרידי מפעל פלדה לשעבר. בניית המפעל החלה בשנת 2014 והסתיימה בשנים 2016–2017.

בשנת 2013 תוכנן האתר של גיגה ניו יורק כמרכז להנבטה עסקית בתחום האנרגיה הנקייה. SolarCity רכשה ב 2014 את Silevo שמוזגה לתוך טסלה שנתיים לאחר שהמפעל תוכנן. המפעל, בשותפות עם פנסוניק, החל בהרכבה מוגבלת של מודולים פוטו-וולטאיים בשנת 2017 באמצעות תאי PV יפניים מיובאים. היא החלה בייצור מסחרי של מודולים בשנת 2017. בשנת 2018, SolarCity החלה בייצור של תאי שמש בודדים.<ref name=":1"></ref> בסוף 2019<ref name="Kolodny">Kolodny, Lora. [https://www.cnbc.com/2019/10/25/tesla-releases-solar-roof-tiles-v-3.html "Tesla releases a new version of Solar Roof tiles, aiming to revitalize its clean energy business"], CNBC, October 25 2019</ref> או בתחילת 2020 טסלה החלה בהתקנה מסחרית של גרסה 3 למוצר "Solar Roof" שלה.<ref name="Slump">Robinson, David. [https://buffalonews.com/news/analysis-teslas-solar-slump-is-proof-of-the-pandemics-destructive-power/article_170c08a2-cce2-11ea-90bf-2b70190a128a.html "Analysis: Tesla's solar slump is proof of the pandemic's destructive power"], Buffalo News, July 23, 2020</ref>

בתחילת 2020 הגדילה טסלה את מספר העובדים במפעל ליותר מ-1,500, אך פנסוניק הפסיקה לייצר פאנלים סולאריים במפעל בשנת 2020.<ref name="Panasonicexit">O'Kane, Sean. [https://www.theverge.com/2020/5/19/21263926/tesla-panasonic-reopening-new-york-gigafactory-elon-musk "Panasonic to resume work at Tesla’s New York solar factory this week"], The Verge, May 19, 2020</ref> עקב מגפת הקורונה, התעסוקה במפעל פחתה במחצית הראשונה של 2020.

== התחייבות למשרות ==
בשנת 2018 התחייבה טסלה לספק 1,460 משרות במפעל עד אפריל 2020.<ref name="Whalen"></ref> בתחילת 2020 מספר זה עלה ל-1,834, כולל 376 עובדי פנסוניק שתוכננו לעזוב עד ספטמבר. אולם בשל מגפת הקורונה, התעסוקה במפעל פחתה ל-474 נכון ליום 30 באפריל 2020, והחברה ביקשה וקיבלה שנה נוספת (עד 2021) כדי לעמוד ביעדי הגיוס שלה. עד ספטמבר 2020 חידשה החברה את גיוסה במפעל.<ref name="Ferris2020">Ferris, Dacia J. [https://www.teslarati.com/tesla-energy-giga-new-york-hiring-ramp-production-demand "Tesla Energy ramps hiring at Giga New York for accelerated solar production"], Teslarati, September 9, 2020</ref>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפעלי טסלה
קטגוריה:ניו יורק: מבנים
קטגוריה:אנרגיה סולארית
Cowboy like Me

"Cowboy like Me" (בעברית: "בּוֹקֵר כָּמוֹנִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore.<ref name=":0"></ref><ref name=":5"></ref> השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום.<ref name=":0" /><ref name=":5" /> השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.<ref name=":0" /><ref name=":5" />

עם יציאתו, "Cowboy like Me" זכה לביקורות חיוביות מטעם מבקרי המוזיקה, שבחרו בו גם ל"שיר השבוע".<ref name=":4"></ref> גם במצעדי הפזמונים זכה להצלחה רבה, כאשר דורג במקום ה-71 במצעד הבילבורד הוט 100,<ref></ref> תוך שדורג במקום ה-15 במצעד שירי הרוק & האלטרנטיביים,<ref></ref> ובמקום ה-15 במצעד השירים האלטרנטיביים.<ref></ref>

== הרכב ומילים ==
מילות השיר מספרות את סיפורם של שני נוכלים צעירים, אשר כנגד כל הסיכויים מתאהבים בעת שהייתם באתר נופש יוקרתי. השניים שהו באתר הנופש במטרה לרמות את בני המעמד הגבוה, ולדלות מהם כספים במסווה של סיפור אהבה.<ref></ref>

ג'סטין ורנון מלהקת בון איבר, שהיה מעורב בצורה רבה יותר בתהליך היצירה של האלבום Evermore מאשר ב-Folklore, ניגן בתופים ב-"Cowboy like Me". מרקוס ממפורד מלהקת ממפורד אנד סאנז שיתף פעולה גם הוא, וסיפק את קולות הרקע בשיר.<ref></ref> "Cowboy like Me" הוא שיר אלטרנטיבי, קאנטרי, פולק רוק ובלוז,<ref name=":2"></ref> בו נעשה שימוש במפוחית פה, גיטרות, מנדולינה, פסנתר וגיטרת ברכיים.<ref name=":2" />

מעבר לכך, "Cowboy like Me" תואר כשיר שהיה מתאים להיכלל ב- של לנה דל ריי.<ref></ref>

== ביקורת ==
כלפי השיר הופנו ביקורות חיוביות, תוך שהוא קיבל את תואר "השיר הטוב ביותר של השבוע" מטעם Retro Gazing.<ref name=":4" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|60
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|126
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|99
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Cowboy Like Me" בוצע באצטדיון אליג'אנט בלאס וגאס ב-25 במרץ 2023. מרקוס ממפורד, סולן להקת ממפורד אנד סאנז, הצטרף לסוויפט על הבמה כאורח מיוחד להופעה זו.<ref></ref>

== קרדיטים וצוות ==
כל הקרדיטים שלהלן לקוחים מטיידל,<ref></ref> ופיצ'פורק.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|11 בדצמבר 2020
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על בוקרים ובוקרות
סאמי גייל

סאמי גייל (באנגלית: Sami Gayle; נולדה כסמנתה גייל קליצמן ב-22 בינואר 1996) היא שחקנית קולנוע וטלוויזיה אמריקאית.

== ראשית חייה ==
גייל נולדה וגדלה בווסטון, פלורידה.<ref name="anthem">[http://anthemmagazine.com/qa-with-sami-gayle/ "Q & A with Sami Gayle."] Chang, Kee. Anthem Magazine. Published March 14, 2012. Accessed January 12, 2016.</ref><ref>[https://www.youtube.com/watch?v=N2j6R9-6AhY "Sami Gayle"] Fanhattan Sf. YouTube.com. Published October 11, 2013. Accessed January 12, 2016.</ref> אמה רובין הייתה בעבר בעלת עסק משלה וכעת עובדת כמנהלת שלה. אביה הוא לארי קליצמן, עורך דין.<ref name="InterviewMag2013"></ref> גייל למדה בחינוך ביתי. היא בעלת תואר במדעי המדינה ותולדות האמנות באוניברסיטת קולומביה משנת 2018.<ref></ref><ref></ref>

== קריירה ==
גייל בפסטיבל טורונטו 2013
גייל החלה את קריירת המשחק שלה כ"ביבי ג'ון" בהפקה של המחזמר "Gypsy" באוף ברודוויי בכיכובה של פטי לופון. היא חזרה על תפקידה כשההפקה עברה לברודוויי כעבור כמה חודשים.<ref name="playbill"></ref> מאוחר יותר היא השתתפה במחזות "אוהרה!" בתיאטרון האטלנטי<ref></ref> ובמחזה "שבוע המשפחה" של תיאטרון MCC בבימוי ג'ונתן דמי.<ref></ref> גייל שיחקה בהפקת ברודוויי משנת 2007 של "דוקטור סוס: איך הגרינץ' גנב את חג המולד!: המחזמר".

החל משנת 2010 מופיעה בתפקיד ניקי רייגן - בויל, בתם של ארין רייגן וג'ק בויל בסדרת הטלוויזיה "שוטרים בדם". הפרק הראשון בו הופיעה הוא הפרק השני של העונה הראשונה כאשר החליפה את מרלן לוסטון שהופיעה בפיילוט. החל מהעונה העשירית היא אינה מופיעה בכל פרק, מכיוון שקיבלה עבודה בסן פרנסיסקו. 

גייל התארחה בסדרה "רופא להשכיר"<ref></ref> וקיבלה תפקיד חוזר באופרת הסבון "כשהעולם מסתובב".<ref></ref> היא שיחקה בסרט "מורה מחליף", בבימויו של טוני קיי שהוקרן לראשונה בשנת 2012.<ref name=":0"></ref> היא הופיעה גם בסרטים "גנוב" לצד ניקולס קייג' ובסרט "כנס העתידנים".<ref name=":1"></ref> היא שיחקה יחד בעיבוד לסרט של הרומן "האקדמיה לערפדים", בתפקיד מיה רינאלדי.<ref>[https://www.deadline.com/2013/05/vampire-academy-adds-blue-bloods-sami-gayle-shameless-cameron-monaghan-more-to-cast/ ‘Vampire Academy’ Adds ‘Blue Bloods’ Sami Gayle, ‘Shameless’ Cameron Monaghan & More To Cast] Deadline.com (May 10, 2013). Retrieved on 2013-05-11.</ref>

== פילמוגרפיה ==
{| class="wikitable sortable"
|+ תפקידי קולנוע וטלוויזיה
! שנה
! כותרת
! תפקיד
! class="unsortable" | הערות
|-
| 2009–2010
| כשהעולם מסתובב
| היידן לוסון
| 3 פרקים
|-
| 2010–הווה
| שוטרים בדם
| ניקול "ניקי" רייגן-בויל
| תפקיד ראשי, עונות 2–10; עונות 1 ו-11 חוזרות
|-
| rowspan="2" | 2011
| רופא להשכיר
| נטלי
| פרק: "היסטוריה של כינורות"
|-
| מורה מחליף
| אריקה
| rowspan="6"
|-
| 2012
| גנוב
| אליסון מונטגומרי
| סרט קולנוע
|-
| rowspan="2" | 2013
| כנס העתידנים
| שרה רייט
| סרט קולנוע
|-
| אהבה, שנאה ומה שביניהן
| אדית
| סרט קולנוע
|-
| rowspan="2" | 2014
| אקדמיה לערפדים
| מיה רינאלדי
| סרט קולנוע
|-
| המבול
| בת פליטים
| סרט קולנוע
|-
| 2018
| צנצנת הממתקים
| לונה סקינר
| סרט נטפליקס
|}

==קישורים חיצוניים==

== הערות שוליים ==

קטגוריה:שחקניות תיאטרון אמריקאיות
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
לבאן חמאלדזה

לבאן חמאלדזה (בגאורגית: ლევან ხმალაძე; נולד ב-6 באפריל 1985 הוא כדורגלן גאורגי, המשחק בעמדת הקשר בשוקורה כובולתי.

==קריירת מועדונים==
חמאלדזה התחיל את הקריירה שלו בדינמו טביליסי. במהלך עונת , חמאלדזה הושאל לדינמו בטומי ועונה לאחר מכן הושאל לסיוני בולניסי, עמה זכה באליפות באותה עונה ובסיום העונה חזר לדינמו טביליסי.

ב-18 בינואר 2010, חמאלדזה חתם בהפועל חיפה מליגת העל. בהפועל חיפה, רשם שתי הופעות בלבד ובסיום העונה שוחרר מהמועדון וחזר לטביליסי.

ב-10 בפברואר 2014, חמאלדזה חתם בצ'יחורה סצ'חרה, עד לסיום העונה.

בקיץ , חתם באותלוס אתיינו מליגת העל הקפריסאית, ממנה עבר לפאפוס ובקיץ , חתם אתוני לקאטימה.

בינואר , חמאלדזה חזר לגאורגיה וחתם לקדנציה שנייה בסיוני בולניסי.

לפני עונת , חמאלדזה חתם בשוקורה כובולתי.

בפברואר הצטרף לסמטרדיה.

==קריירה בינלאומית==
ב-20 באוגוסט 2008, חמאלדזה ערך את הופעת הבכורה שלו בנבחרת גאורגיה בניצחון 1-2 נגד . חמאלדזה שיחק בנבחרת עד שנת ורשם 12 הופעות במדיה ללא שערים.

==תארים==
; דינמו טביליסי
*ליגת העל הגאורגית: , , 
*הגביע הגאורגי: , , 

; סיוני בולניסי
*ליגת העל הגאורגית: 

==קישורים חיצוניים==

==הערות שוליים==

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני הפועל חיפה
קטגוריה:כדורגלני נבחרת גאורגיה
קטגוריה:כדורגלנים זרים בישראל
קטגוריה:ספורטאים גאורגים בישראל
קטגוריה:גאורגים שנולדו ב-1985
ארמין נוימן

ד"ר ארמין נוימן (בהונגרית: Neumann Ármin; אוראדיה, 14 בפברואר 1845 – בודפשט, 31 בינואר 1909) היה עורך דין, מחבר ספרי משפט, יהודי-הונגרי, פרופסור באוניברסיטה, בעל תואר "יועץ חצר המלוכה", חבר האספה הלאומית (הונגריה), כלומר חבר פרלמנט.

==קורות חיים==
ארמין נוימן נולד במשפחה יהודית כבנו של יאקאב שמואל נוימן.<ref>[https://www.familysearch.org/ark:/61903/3:1:S3HT-6PNS-D3N?i=29&wc=92QG-6Y9%3A40678301%2C54933001%2C1077283802&cc=1452460 Halálesete bejegyezve a Bp. VII. ker. állami halotti akv. 165/1909. folyószám alatt]</ref> בתום סיום לימודיו בהונגריה ובחו"ל, הפך עורך דין באזור ערי השדה {פאפה, סקשפהרוואר) בין השנים 1869–1884 ולאחר מכן בירה, בבודפשט בין השנים 1884–1909. בשנת 1882 הפך למרצה לדיני מסחר ולדיני שטרות באוניברסיטת בודפשט. בין השנים 1887–1903 היה חבר בפרלמנט ההונגרי מטעם המפלגה הליברלית ממחוז הבחירה ברצק. משנת 1889 עבד כפרופסור באוניברסיטה.

ארמין נוימן הקים את "בית הספר להכשרת גננים של האגודה היהודית לחקלאות ולמלאכה" בבודפשט. כמו כן היה מהיוזמים הנמרצים של הקמת אגודת החסות הלאומית היהודית.

== הנצחה ==
קברו נמצא בבית הקברות היהודי ברחוב קוזמה (5-1-14)
קברו של ארמין נוימן, עורך דין ומחבר ספרי משפט. ב[[בודפשט. בית הקברות היהודי ברחוב קוזמה: 5-1-14.]]

== חיים אישיים ==
אשתו הייתה עמליה ריס.

== עבודותיו ==
* הסבר לקוד המשפטי המסחרי (בודפשט, 1878–1882)
* המהות והאופי המשפטי של ביטוח חיים (בודפשט, 1881)
* עסקת הביטוח (בודפשט, 1882)
* חברות בערבון מוגבל (בודפשט, 1889)
* על הסדר המטבע שלנו (בודפשט, 1891)
* הסבר החוק להגנת סימני מסחר (בודפשט, 1892)

== לקריאה נוספת ==
* פאל גויאש: חייהם ויצירותיהם של סופרים הונגרים
* Toth, Adalbert: Parteien und Reichtagswahlen in Ungarn 1848-1892. München, R. Oldenburg Verlag, 1973.
* הלקסיקון הגדול של רוואי. בודפשט, רוואי, 1911-.
* לקסיקון ביוגרפי הונגרי חדש קֶשֶׁת. (לירות).
* מונומנטים תרבותיים והיסטוריים יהודיים במחוז פייר. סקשפהרוואר, מוזיאון סנט אישטוואן קיראי, 2004.

==קישורים חיצוניים==

* [http://mek.oszk.hu/00300/00355/html/ABC10888/11247.htm לקסיקון ביוגרפי הונגרי].
* [http://www.balassagyarmatizsidosag.hu/hu/dr-neumann-armin ד"ר נוימן ארמין]
* [http://mek.oszk.hu/04000/04093/html/0659.html לקסיקון יהודי הונגרי]
* [http://mek.oszk.hu/03600/03630/html/n/n17883.htm יוז'ף סיניאי: חייהם ויצירותיהם של סופרים הונגרים]
* [https://library.hungaricana.hu/hu/view/OGYK_Almanach_1887-1892/?pg=283&layout=s אלמנך של הפרלמנט 1887–1892]
* [https://library.hungaricana.hu/hu/view/OGYK_Almanach_1892-1896/?pg=292&layout=s אלמנך של הפרלמנט 1892–1896]
* [https://library.hungaricana.hu/hu/view/OGYK_Almanach_1896-1901/?pg=318&layout=s אלמנאך פרלמנטרי 1896–1901]
* [https://library.hungaricana.hu/hu/view/OGYK_Almanach_1901-1905/?pg=339&layout=s אלמנך של הפרלמנט 1901–1905]

== הערות שוליים ==

קטגוריה:יהודים חברי הפרלמנט ההונגרי
קטגוריה:חברי האספה הלאומית ההונגרית
קטגוריה:עורכי דין יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1845
קטגוריה:נפטרים ב-1909
מיראן בורגיץ'

מיראן בורגיץ (בסלובנית: Miran Burgić; נולד ב-25 בספטמבר 1984) הוא כדורגלן עבר סלובני, ששיחק בעמדת החלוץ.

==קריירת מועדונים==
בורגיץ' התחיל את הקריירה שלו בקבוצת הילדים של זאגוריה. בגיל 15, עבר למחלקת הנוער של גוריצה, ממנה המשיך לקבוצה הבוגרת של המועדון. בעונת , כבש 24 שערים וסיים את העונה כמלך שערי ליגת העל הסלובנית.

בקיץ , בורגיץ' חתם בא.י.ק סולנה מליגת העל השוודית. את הופעת הבכורה שלו בערך נגד אוסטר, בה כבש צמד שערים. בתקופה בה שיחק בורגיץ' בסולנה, לוותה בפציעות רבות. בקיץ בורגיץ' סיכם בא.א.ק אתונה מליגת העל היוונית, אך סולנה הטילה וטו על המעבר ובורגיץ' נשאר במועדון.

ב-6 ביולי 2010, בורגיץ' חתם בוואקר אינסברוק מליגת העל האוסטרית.

בקיץ , בורגיץ' עזב את אינסברוק, עקב משבר כלכלי קשה וחתם בהפועל רמת גן עמה זכה בגביע המדינה, אך רמת גן ירדה לליגה הלאומית בסיום העונה.

את עונת , בורגיץ' התחיל כשחקן חופשי ובינואר של אותה עונה חתם באתניקוס אחנס מליגת העל הקפריסאית.

בקיץ , בורגיץ' חזר לסלובניה וחתם באולימפיה ליובליאנה וכעבור עונה חזר לגוריצה מועדון נעוריו.

בשנת 2018, פרש מכדורגל.

==קריירה בינלאומית==
ב-7 באוקטובר 2006, בורגיץ' ערך את הופעת הבכורה שלו בנבחרת סלובניה בניצחון 0-2 נגד . לזכותו של בורגיץ', 5 הופעות בנבחרת ללא שערים.

==תארים==
; גוריצה
*ליגת העל הסלובנית: , , 

; א.י.ק סולנה
*ליגת העל השוודית: 
*הגביע השוודי: 
*הסופר קאפ השוודי: 

; הפועל רמת גן
*גביע המדינה: 2012/2013

; אישיים
*מלך שערי ליגת העל הסלובנית: 

==קישורים חיצוניים==

==הערות שוליים==

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני גוריצה
קטגוריה:כדורגלני א.י.ק סולנה
קטגוריה:כדורגלני ואקר אינסברוק
קטגוריה:כדורגלני הפועל רמת גן
קטגוריה:כדורגלני אתניקוס אחנס
קטגוריה:כדורגלני אולימפיה ליובליאנה
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים סלובנים באוסטריה
קטגוריה:ספורטאים סלובנים בישראל
קטגוריה:ספורטאים סלובנים בקפריסין
קטגוריה:סלובנים שנולדו ב-1984
Venice

Venice הוא אלבום הבכורה של הזמר האמריקאי אנדרסון פאאק. האלבום יצא לאור ב-28 באוקטובר 2014, על ידי חברות התקליטים סטיל ווד, OBE ואמפייר דיסטריביושן.<ref name=potholesinmyblog></ref> אנדרסון פאאק הפיק את האלבום, לצד מפיקים מוזיקליים שונים, כגון לו_דף, די ג'יי נובאדי, DK דה פאנישר, מיקוס דה גאוד, קסלי גונזלס, טוקימונסטה, טה-קו; וכן מכיל הופעת אורח של סיר . האלבום נתמך על ידי שני סינגלים: "Drugs" ו-"Miss Right". האלבום גם מכיל נגינה של גיטרה מובילה של חוסה ריוס, גיטרה בס וגיטרה אקוסטית מקסלי גונזלס וקלידים מרון אוונט, כל חברי להקת הליווי, "הפרי נשיונלס".

==סינגלים==
הסינגל הראשון מתוך האלבום, "Drugs", יצא לאור ב-17 בינואר 2014. השיר הופק על ידי לו_דף.

הסינגל השני מתוך האלבום, "Miss Right", יצא לאור ב-14 באוקטובר 2014. השיר הופק על ידי אנדרסון פאאק עצמו.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2014
קטגוריה:אלבומי אנדרסון פאאק
קטגוריה:אלבומים באנגלית
קטגוריה:אלבומי חברת אמפייר דיסטריביושן
נבחרת ישראל בכדורסל בכיסאות גלגלים

נבחרת ישראל בכדורסל בכיסאות גלגלים היא הנבחרת הרשמית של מדינת ישראל בכדורסל כיסאות גלגלים. הנבחרת פועלת במסגרת ההתאחדות הישראלית לספורט נכים.

==היסטוריה==
משחק כדורסל בכיסאות גלגלים החל לפעול בישראל בשנת 1952 בקרב נכי צה"ל. לאחר שנפתח מרכז הספורט לנכים בשנת 1960 החלו אימונים רציפים מגילאי עשר ומעלה ובשנת 1961 התקיימו לראשונה משחקי ליגה ארצית בה התחרו זו בזו קבוצות של ארגון נכי צה"ל מול נכי איל"ן. שני הארגונים החזיקו נבחרות שונות וכל אחת קיבלה דרגת נכות שונה במסגרת סיווג הקריטריונים של המשחקים הפאראלימפיים. שתי הנבחרות התחרו בנפרד ב וכל אחת זכתה במדליית ארד: נבחרת נכי צה"ל בדרגת נכות קשה ונבחרת ספורטאי איל"ן בדרגת נכות קלה.

בליגת הכדורסל בכיסאות גלגלים בשנת 1966 התחרו 11 נבחרות שונות (2 נבחרות של נכי צה"ל ו-9 נבחרות של סניפי איל"ן מאזורים שונים בארץ). השתרשות המשחק במסגרת הספורט השיקומי והגידול במספר השחקנים איפשרו גם גיבוש נבחרת לאומית.

בשנת 1966 זכתה הנבחרת לראשונה באליפות העולם, במסגרת משחקי סטוק מנדוויל.

==נבחרת הגברים==
נבחרת ישראל בשנות השישים
ייצגה את ישראל במשחקים הפאראלימפיים עשר פעמים וזכתה פעמיים במדליות זהב במשחקים הפאראלימפיים: בתל אביב (1968) ובארנהם (1980). הנבחרת השתתפה עוד שמונה פעמים במשחקים אלו: רומא (1960), טוקיו (1964), היידלברג (1972), טורונטו (1976), ניו יורק וסטוק מנדוויל (1984), סיאול (1988), ברצלונה (1992) וב-בייג'ינג (2008).

בשנת 2008 הנבחרת דורגה במקום השמיני באירופה. בספטמבר 2019 הנבחרת סיימה במקום העשירי באירופה, ולא העפילה למשחקים הפאראלימפיים בטוקיו. ישראל נמצאים בדרג א' ביבשת.

קפטן הנבחרת (רשימה חלקית): ברוך חגאי, דני שחר, חיים כהן, רותם פיליפס, רועי רוזנברג (1993–2015).

==נבחרת הנשים==
נבחרת הנשים למשחקים הפאראלימפיים בתל אביב (1968)
ייצגה את ישראל במשחקים הפאראלימפיים שבע פעמים וזכתה פעמיים במדליות זהב במשחקים הפאראלימפיים: בתל אביב (1968) ובטורונטו (1976). הנבחרת השתתפה עוד חמש פעמים במשחקים אלו: היידלברג (1972), טורונטו (1976), ארנהם (1980), ניו יורק וסטוק מנדוויל (1984), סיאול (1988),

== קישורים חיצוניים ==
* 

== הערות שוליים ==

כדורסל כיסאות גלגלים
קטגוריה:ישראל: ספורט נכים
R (אלבום סינגל)

R (מעוצב: ; בעברית: -ר-) הוא אלבום הסינגל הראשון של זמרת הקיי-פופ הדרום קוריאנית רוזה.<ref name=":0"></ref><ref name=":4"></ref> אלבום הסינגל יצא לאור ב-12 במרץ 2021, על ידי חברות התקליטים ואינטרסקופ רקורדס ו-YG אנטרטיינמנט.<ref name=":0" /><ref name=":4" /> מתוך אלבום הסינגל יצא הסינגל המוביל "On the Ground".<ref name=":0" /><ref name=":4" />

== רקע והפקה ==
ב-2 ביוני 2020 הודיעה חברת התקליטים YG אנטרטיינמנט כי רוזה תוציא את אלבום הסינגל הראשון שלה בשנת 2020, לאחר שהוציאה כחלק מבלאקפינק את אלבום הבכורה שלה בשפה הקוריאנית, The Album.<ref name=":0" /><ref name=":4" /> ב-30 בדצמבר 2020, בריאיון עם Osen, נחשף כי הצילומים לקליפ הבכורה שלה יחלו באמצע ינואר 2021.<ref></ref> ב-25 בינואר 2021 הועלה לערוץ היוטיוב הרשמי של בלאקפינק טיזר בן 34 שניות ששמו "בקרוב בקרוב", אשר הציג את רוזה שרה שיר שטרם יצא לאור.<ref></ref>

רוזה היא חברת הלהקה השנייה מבלאקפינק שהוציאה אלבום סינגל, כשהקודמת לכך הייתה ג'ני עם "Solo" בשנת 2018.<ref></ref><ref></ref>

== רשימת רצועות ==

== היסטוריית יציאות לאור ==
{| class="wikitable plainrowheaders"
!מדינה
!תאריך יציאה
!פורמט
!חברת תקליטים
!מקור
|-
! scope="row" |עולם
|12 במרץ 2021
|הזרמת מוזיקה • הורדה דיגיטלית
|אינטרסקופ • YG
|style="text-align:center;"|<ref name=":0" /><ref name=":4" />
|-
|}

== קישורים חיצוניים ==

== הערות שוליים ==

קטגוריה:אלבומי בכורה מ-2021
קטגוריה:אלבומי סינגל
קטגוריה:מיני-אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת YG אנטרטיינמנט
הבחירות לאספה הלאומית של אוגנדה 1962

הבחירות לאספה הלאומית התקיימו באוגנדה ב־25 באפריל 1962. הבחירות התקיימו לקראת העצמאות שקיבלה אוגנדה מהאימפריה הבריטית ב־9 באוקטובר באותה השנה.

הבחירות התקיימו לאחר שהבחירות של 1961 הוחרמו על ידי ממלכת בוגנדה שמנהיגיה דרשו לקבוע בעצמם את נציגי הממלכה, וכך תוצאות הבחירות איבדו את הלגיטימציה שלהן. כתוצאה מכך, נערכו בחירות נוספות בשנת 1962 באופן שפסח על שטחי ממלכת בוגונדה.<ref></ref> מכיוון שלא התקיימו הבחירות הלאומיות בבוגנדה, מינה הפרלמנט של בוגנדה בעצמו 21 חברים לאספה הלאומית, כולם חברי מפלגת קבאקה יקה .

תוצאת הבחירות הייתה ניצחון של מפלגת קונגרס העם של אוגנדה, שזכתה ב-37 מתוך 82 המושבים.

== תוצאות ==
{| class="wikitable"
|+
| colspan="6" align="center" |קובץ:Ugandan Legislative Council 1962.svg
|-
! colspan="2" |מפלגה
!הצבעות
!%
!מקומות
!+/-
|-
| bgcolor="#FF0000" |
| קונגרס העם של אוגנדה
|545,324
|51.81%
|37
| 2
|-
| bgcolor="#0C713A" |
|המפלגה הדמוקרטית
|484,933
|46.07%
|24
| 19
|-
|
|הקונגרס הלאומי של אוגנדה
|2,565
|0.24%
|0
| 1
|-
|
|מפלגת בטאגה של בוסוגה
|2,375
|0.23%
|0
|חדש
|-
|
|האיחוד הלאומי של אוגנדה
|39
|0.00%
|0
|חדש
|-
|
|מתמודדים עצמאים
|17,308
|1.64%
|0
| 2
|-
| bgcolor="#0000FF" |
|קבאקה יקה 
|
|
|21
|חדש
|-
| colspan="2" |סך הכול
|1,052,544
|100.00
|82
|0
|-
| colspan="2" |מצבעים רשומים/אחוז ההצבע
|1,553,233
|<nowiki>-</nowiki>
| colspan="2" |
|-
| colspan="6" |מקור:<ref></ref>
|}
== הערות שוליים ==

1962
קטגוריה:1962 בפוליטיקה
מיס תבל 1986

מיס תבל 1986 הייתה תחרות מיס תבל ה-35 במספר, התחרות נערכה בפנמה סיטי.

77 מתמודדות לקחו חלק בתחרות.

הזוכה הייתה מיס ונצואלה שמלכתחילה הייתה אחת המועמדות האהובות על העיתונאים שסיקרו את התחרות.

==תוצאות==
{| class="wikitable"
|-
! תואר
! זוכה
|-
| מיס תבל 1986
|
* - ברברה פלסיוס
|-
| סגנית ראשונה
|
* - כריסטי פיצ'טנר
|-
| סגנית שנייה
|
* - מריה מוניקה אורבינה
|-
| סגנית שלישית
|
* - בריגידה בזיויקייביץ'
|-
| סגנית רביעית
|
* - טולה אירמלי פולבי
|-
| 10 המועמדות הסופיות
|
* - דייזה נונס דה סוזה
* - מריאנה וייאסנטה
* - אליזבת רוביסון
* - אוולין גלנזמן
* - אמה דובאלה
|}

==שופטים==
*סנדי דנקן
*שון ות'רלי

==קישורים חיצוניים==
*[https://apnews.com/article/40b95a573dd24474bb83f59d47fddd1f ונצואלית החלה כהונה כמיס תבל]

קטגוריה:מיס תבל
קטגוריה:תחרויות יופי ב-1986
ג'סטין פאסק

יוסטין ליזט "ג'סטין" פאסק פאטינו (בספרדית: Yostin Lissette "Justine" Pasek Patiño; נולדה ב-27 באוגוסט 1979) היא דוגמנית ופילנתרופית פנמית, זוכת התואר מיס תבל 2002. 

==ביוגרפיה==
פאסק נולדה בחרקוב שבאוקראינה לאם פנמית ואב פולני; אמה הייתה עקרת בית, ואילו אביה היה מהנדס. למרות ששם הולדתה הוא יוסטין, פאסק גדלה בכינוי חיבה בשמה הפולני - יוסטינה. היא הבכורה מבין שלושה ילדים ובת יחידה; שני אחיה הצעירים הם אדוארד ואלווארו. המשפחה התגוררה שנה אחת באוקראינה, ולאחר מכן עברה לכפר ווז'וצ'ין, ליד זמושץ' בדרום מזרח פולין, קרוב לגבול עם אוקראינה. לאחר שאמה סיימה את לימודיה בכימיה, עזבה המשפחה את פולין והתיישבה בפנמה סיטי, שם גדלה פאסק.

== קריירה ==
ב-1996 השתתפה בתחרות הדוגמנות "Chica Modelo" ובעקבות זאת היא החלה לעבוד כדוגמנית ולקחה חלק במספר הפקות לטלוויזיה.

ב-2001 זכתה בתחרות היופי הלאומית של פנמה (Señorita Panamá) וזכתה במקום הראשון, בעקבות זאת היא ייצגה את פנמה במיס תבל 2002 והייתה לסגנית הראשונה.

ארבעה חודשים לאחר מכן מיס תבל אוקסנה פדורובה הודחה מתוארה והיא החלה לכהן כמיס תבל, פאסק היא הסגנית הראשונה בהיסטוריה שלבסוף זכתה בתפקיד זה, כמיס תבל היא ביקרה במספר מדינות ועבדה בין היתר עם ארגון הבריאות "Global Health Council".

לאחר מכן המשיכה בדוגמנות ודגמנה בין היתר לכריסטיאן דיור.

ב-2010 התמודדה במשחק הטלוויזיוני "Minute To Win It" בפרק מיוחד בו השתתפו מספר מלכות יופי.

ב-2014 לקחה חלק בסרט התיעודי "The Milky Way".

ב-2016 החלה לשמש כאחת מהבעלים של תחרות מיס פנמה והצהירה כי שמה לה למטרה לתת גישה שונה לתחרות.

== חיים אישיים ==
ב-2009 התחתנה עם איש העסקים האנגלי דניאל ג'ולסון; להם שני ילדים.

==קישורים חיצוניים==

*[http://www.brama.com/news/press/021004missuniverse_justinepasek.html מסע ליופי]
*[https://www.diaadia.com.pa/fama/césar-anel-y-justine-pasek-la-nueva-era-miss-panamá-290532 כתבה עליה]

קטגוריה:דוגמניות פנמיות
קטגוריה:זוכות מיס פנמה
קטגוריה:זוכות מיס תבל
קטגוריה:משתתפות בתחרות מיס תבל 2002
קטגוריה:נדבניות
קטגוריה:אישים ממוצא פולני
קטגוריה:מהגרים מפולין
קטגוריה:פנמיות שנולדו ב-1979
פנטומס (סרט, 1964)

פנטומס (בצרפתית: Fantômas) הוא סרט קומדיה צרפתי משנת 1964, בכיכובו של ז'אן מארה כנבל-העל פנטומס, נגד דמותו של לואי דה פינס בתפקיד הקומיסר פול ג'וב. בסרט ג'וב חובר לעיתונאי פנדור, אותו גילם גם מארה, בניסיון לתפוס את פנטומאס אך אף פעם לא ממש הצליח. זו הייתה התשובה הצרפתית לזיכיון ג'יימס בונד שסחף את העולם בערך באותה תקופה. זהו הסרט הראשון בטרילוגיה.<ref name="Ince2005"></ref> הסרט זכה להצלחה רבה באירופה, ברית המועצות וביפן. הטון הכללי של הסרטים קליל יותר מהרומנים המקוריים אודות פנטומאס. הקומיסר ג'וב, בגילומו של לואי דה פונס, הפך לדמות קומית, בשונה מעמיתו הספרותי.<ref name="Eleftheriotis2002"></ref>

== עלילה ==
פנטומס הוא איש בעל תחפושות רבות. הוא משתמש באיפור כנשק. הוא יכול להתחזות לכל אחד ומשתמש במערך מסכות ויכול ליצור בלבול אינסופי תוך שינוי מתמיד של מראהו.

בפרק הראשון של הסדרה הוא לא מרוצה מפנדור, בשל ראיון פיקטיבי שהעיתונאי כתב עליו. הוא מתנקם בכך שחוטף את פאנדור ומאיים להרוג אותו. לאחר מכן הוא משתמש בכישורי האיפור האדירים שלו כדי לבצע פשע מרהיב כשהוא מחופש לפנדור. כאשר הקומיסר ג'וב מצטרף למרדף, כמו זיקית פנטומס מבצע מיד פשע וחובש מסכה בה הוא נראה כמו ג'וב. בסופו של דבר ג'וב וחברתו של פנדור, הלן, עולים על עקבות הפושע הראשי, אך כל זה ללא הועיל מאחר שאיש אלף המסכות לבסוף בורח.

== שחקנים ודמויות ==
{| class="wikitable"
!שחקן
! דמות
|-
| ז'אן מארה
| פנטומס / פנדור
|-
| לואי דה פינס
| הקומיסר ג'וב
|-
| מילן דמונגוט
| הלן גורן
|-
| ז'אק דינאם
| ברטרנד
|-
| מארי-הלן ארנו
| ליידי בלת'אם
|}

== טרילוגיית פנטומס ==
{| class="wikitable"
!כותרת
! תאריך הוצאה
|-
!פנטומס Fantômas
| 4 בנובמבר 1964
|-
!פנטומס 2 (Fantômas se déchaîne)
| 8 בדצמבר 1965
|-
!פנטומס 3 Fantômas conte) Scotland Yard)
| 16 במרץ 1967
|}

== קישורים חיצוניים ==

==הערות שוליים==

קטגוריה:סרטים בצרפתית
קטגוריה:סרטים צרפתיים
קטגוריה:סרטי קומדיה
קטגוריה:סרטי 1964
קטגוריה:סרטי קומדיה צרפתיים
חצי האי קייב

חצי האי קייב (באנגלית: Kiev Peninsula; בבולגרית: полуостров Киев) הוא חצי אי, המכוסה ברובו קרח, בצד המערבי של ארץ גרהאם בחצי האי האנטארקטי, שבאנטארקטיקה.

לחצי האי צורת אליפסה, והוא בולט לתוך הים לכיון צפון-מערב. חצי האי גובל במפרץ פלאנדרז שמצפון-מזרח לו, ובמפרץ באסקוצ'אה, שמדרום מערב לו.

תעלת למייר ומצר פנולה מפרידים בין חצי האי לבין ארכיפלג וילהלם שמצפון מערב לו.

בקצה הצפוני של חצי האי מצוי כף רנאר, המהווה את גבול בין חוף גרהאם שמדרום-מערב לכף רנאר, לבין חוף דאנקו הממוקם מצפון-מזרח לכף רנאר.

הר דמריה ממוקם בחוף המערבי של חצי האי.

== היסטוריה ==
=== גילוי ומיפוי חצי האי ===

חצי האי מופה על ידי סוקרים בריטיים בשנת 1976.

=== מקור השם ===

שמו של חצי האי ניתן לו על ידי ועדת השמות האנטארקטיים של בולגריה.

חצי האי נקרא על שם העיר קייב, בירת אוקראינה.

השם ניתן בשל העובדה שהבסיס האנטארקטי האוקראיני ורנדסקי ממוקם על האי גאליגנז הסמוך.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

<div class="mw-content-ltr">• O. Mytrokhyn, V. Bakhmutov, [https://www.earthdoc.org/content/papers/10.3997/2214-4609.202056038 Geological research during 25-th Ukrainian Antarctic Expedition, February – April 2020: Kiev Peninsula of the Graham Coast], onference Proceedings, XIV International Scientific Conference “Monitoring of Geological Processes and Ecological Condition of the Environment”, Nov 2020, Volume 2020, p.1 - 5 DOI: https://doi.org/10.3997/2214-4609.202056038</div>

<div class="mw-content-ltr">• Savenko, O.. (2020), [https://www.researchgate.net/publication/349854299_Sightings_of_Antarctic_minke_whales_Balaenoptera_bonaerensis_near_the_Kiev_Peninsula_West_Antarctica_during_the_summer_period_of_2019 Sightings of Antarctic minke whales, Balaenoptera bonaerensis, near the Kiev Peninsula (West Antarctica) during the summer period of 2019], Ukrainian Antarctic Journal. 68-74. 10.33275/1727-7485.2.2020.654</div>

האי פטרמן]]

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137099 חצי האי קייב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18751&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי קייב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-63.68200262432862,-65.2575360504989,10&?query=&?map_type=hybrid תצלום לוויין של אזור המפרצון, תוך סימון אתרים נוספים באזור] באתר copernix
* [https://latitude.to/satellite-map/aq/antarctica/135219/kiev-peninsula תצלום לוויין של אזור חצי האי קייב]

== הערות שוליים ==

קייב
קייב
קייב
קייב
קייב